ТЕХНИЧЕСКА СПЕЦИФИКАЦИЯ

ПРЕДМЕТ, ЦЕЛИ И ОПИСАНИЕ НА ОБЩЕСТВЕНАТА ПОРЪЧКА

1. **Предмет на поръчката:**

„Разработване на План за интегрирано развитие на община Добричка /ПИРО/ за периода 2021 -2027 г.

1. **Обща цел на поръчката**

 Разработване на План за интегрирано развитие на община Добричка за периода 2021 -2027 г. съобразно Закона за регионално развитие и правилника за прилагането му и
Методическите указания за разработване и прилагане на Планове за интегрирано развитие на община (ПИРО) за периода 2021-2027 г.

1. **Специфични цели на поръчката:**
* Разработване на План за интегрирано развитие на община Добричка за програмен
период (2021-2027);
* Получаване на актуална картина на социално-икономическото състояние на община
Добричка, чрез осигуряване на статистическа информация;
* Подобряване на контрола при формулирането и прилагането на политики на община Добричка;
* Прилагане принципа на партньорство и осигуряване на информация и публичност.

**IV**. **Общо описание на предмета на обществената поръчка**

Обществената поръчка се възлага с оглед определяне на изпълнител/и, които чрез необходимата специализирана експертиза и капацитет да предоставят консултантски услуги по стратегически документи на община Добричка.

Предмет на настоящата поръчка е разработване на План за интегрирано развитие на община Добричка за периода 2021 – 2027 г.

Планът за интегрирано развитие на община Добричка за периода 2021 – 2027 г. следва да бъде разработен съобразно условията и изискванията в утвърдените от Министерството на регионалното развитие, методически указания за разработване и прилагане на План за интегрирано развитие (ПИРО) за периода 2021 – 2027 г.

Използваният подход, методите и принципите при разработване и приемане на Плана за интегрирано развитие на община Добричка следва да гарантира в значителна степен, че стратегическият документ е в съответствие с нормативните изисквания в областта на регионалното развитие, както и с определените национални и регионални цели и приоритети на развитието на България. Освен това, планът следва да бъде съобразен със специфичните условия, ред и изисквания за прилагане на нормативните документи, свързани с месното самоуправление, териториалното устройство, опазването на околната среда, кадастъра и имотния регистър на общината.

Планът ще бъде със срок на действие 7 години и трябва да бъде съобразен с нормативните документи, свързани с местното самоуправление, териториалното устройство, опазването на околната среда, кадастъра и имотния регистър за територията на общината, както и да бъдат в съответствие с целите на кохезионната политика на ЕС за периода 2021-2027 г. - „Европа по-близо до гражданите чрез насърчаване на устойчивото и интегрирано развитие на градските, селските и крайбрежните райони и на местните инициативи“.

Планът следва да бъде разработен и в съответствие с целите на кохезионната политика на ЕС за периода 2021 – 2027 г. и да допринася в максимална степен към цел на политиката 5 „Европа по-близо до гражданите чрез насърчаване на устойчивото и интегрирано развитие на градските, селските и крайбрежните райони и местните инициативи“.

 Съгласно чл. 13, ал. 1 от ЗРР, ПИРО определя средносрочните цели и приоритети за устойчиво развитие на общината и връзките и с други общини в съответствие с интегрираната териториална стратегия за развитие на региона за планиране от ниво 2 и общия устройствен план на общината(ОУПО). Разработва се за срок от 7 години.

Съгласно чл. 13, ал. 1 от ЗРР, ПИРО осигурява пространствена, времева и фактическа координация и интеграция на различни политики и планови ресурси за постигане на

Водещ принцип при разработването на плана за интегрирано развитие е партньорството с широк кръг заинтересовани страни – организации, институции, икономическите и социалните партньори, както и с физически лица и представители на юридически лица, имащи отношение към развитието на общината.

Планът за интегрирано развитие на община Добричка трябва да отговаря на изискванията посочени в Техническата спецификация.

**V. Пълно описание и цел на предмета на поръчката**

Основната цел е да се разработи план за интегрирано развитие на община Добричка за периода 2021-2027 г., който следва да определи средносрочните цели и приоритети за развитие на община Добричка, като се отчитат специфичните характеристики и потенциалът на общината.

Планът за интегрирано развитие се разработва за 7-годишен период на действие. Плановият период обхваща 2021-2027 г. Стратегическият документ се приема от Общинския съвет на община Добричка в срок 3 месеца преди началото на периода на неговото действие.

Планът за интегрирано развитие е съвкупност и като част от системата от стратегически документи интегрира регионалното и пространствено развитие и служи за определяне на проблемите, нуждите и потенциалите за развитие на общината, които се вземат предвид при разработването на инвестиционни програми, идентифицирането на проекти и финансови инструменти, включително и съфинансиране от фондовете на Европейския съюз. В унисон с тях е и планирането и изпълнението на интегрирани подходи за териториално и градско развитие и на месни инициативи, допринасящи за постигане на националните цели и приоритетите за регионално и местно развитие.

Планът за интегрирано развитие се изработва за цялата територия на общината, като се определят зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за коопериране със съседни общини.

**VI. Срок за изпълнение и цена**

Срок за изпълнение на поръчката – е до 2 (два) месеца.

 Прогнозната стойност на поръчката е 25 000,00 (двадесет и пет хиляди) лева без ДДС.

**VII. Дейности**

При разработването на Плана за интегрирано развитие на община Добричка за периода 2021-2027 г. Изпълнителят следва да се ръководи от определената структура в Закона за регионално развитие и в съответствие с изискванията на Методическите указания за разработване и прилагане на План за интегрирано развитие (ПИРО) за периода 2021 – 2027 г., одобрени от Министъра на регионалното развитие и благоустройство, законовата и подзаконовата нормативна уредба.

 Изпълнителят следва да предвиди неговото обсъждане и съгласуване със заинтересованите страни – органи и организации, с икономическите и социалните партньори, както и с физически лица и представители на юридически лица, имащи отношение към развитието на общината.

Структурата на Плана за интегрирано развитие на община Добричка за периода 2021-2027г. трябва да съдържа:

1. ***Териториален обхват и анализ на икономическото, социалното и екологичното състояние, нуждите и потенциалите за развитие на община Добричка.***

Анализът на икономическото, социалното и екологичното състояние, на нуждите и потенциалите за развитие се изготвя за територията на цялата община. В тази връзка е необходимо да бъде описан териториалният обхват на общината с всички включени в нея кметства, райони и населени места. Анализът не следва да се ограничава само до териториалния обхват на общината, а следва да се вземат под внимание и всички съседни територии в рамките на съседните общини, които са специфични и могат да окажат въздействие върху развитието на общината.

**Компонентите на анализа основно трябва да включват:**

* **Обща характеристика/профил на общината** – кратка характеристика на общината и нейния административен център, включително местоположение, географски особености, природни ресурси, историческа обвързаност/свързаност с други територии;
* **Състояние на местната икономика:** характеризира се състоянието на местната икономика на основа на актуалните данни, като се анализират основните икономически показатели и тенденции;
* **Развитие на социалната сфера и човешките ресурси:** анализират се основни актуални показатели: демографски параметри (население, структура, прираст, коефициент на икономическа активност, заетост, равнище на безработица и др.), както и състоянието на мрежата от здравни, образователни и социални услуги, дейностите в областта на културата;
* **Инфраструктурно развитие, свързаност и достъпност на територията –** оценява се изградеността на системите на техническата инфраструктура и качеството на предоставяните от нея услуги. Анализът обхваща транспортната инфраструктура, пътната мрежа, водоснабдителната мрежа, телекомуникационната мрежа, енергийната мрежа (вкл. възобновяеми източници (ВЕИ) и енергийна ефективност), съобщителна мрежа, относителният дял на населението, обслужвано със сметосъбиране и др. Целта е да се разкрие доколко състоянието на инфраструктурата дава възможност за развитието на общината, ако това състояние е незадоволително – в каква насока трябва да се предприемат мерки;
* **Екологично състояние и рискове:**анализира седоколко ефективно работи екологичната инфраструктура на територията на общината. Разглеждат се изградеността на канализационната мрежа и пречистването на отпадъчните води, управлението на битови отпадъци. Извеждат се основни екологични проблеми, налични замърсявания и антропогенни въздействия върху компонентите на околната среда (вода, въздух, почви, твърди отпадъци, шум, радиация, биоразнообразие). Изпълнителят трябва да опише териториите, попадащи в Националната мрежа Натура 2000 и защитените територии, както и ролята на Плана за интегрирано развитие на община Добричка за повишаване на енергийната ефективност, внедряването на ВЕИ, намаляване на емисиите от парникови газове и употребата на изкопаеми горива в общината;
* **Анализ на административния капацитет на общинската администрация** за реализация на Плана за интегрирано развитие, както и необходимостта от укрепването му;
* **Анализ на културно-историческото наследство –** необходимо е да се идентифицират териториите с културно-исторически обекти и ценности, техните силни и слаби страни;
* **Анализ на състоянието на селищната мрежа и жилищния сектор;**
* **Анализ на връзката на общината със съседните територии** извън административните й граници, които имат потенциал да влияят върху развитието на населените места и териториите в рамките на общината - целта на тази част от анализа е да се разгледат евентуалните въздействия (както положителни, така и отрицателни) на съседните територии върху съответната община, да се идентифицират общи предизвикателства и евентуални възможности за коопериране с други общини (включително извън границите на страната) за изпълнение на съвместни проекти;
* **Влияние на големи инфраструктурни проекти с регионално и национално значение,** предвидени за реализация на територията на общината (ако е приложимо);
* **SWOT-анализ** - SWOT-анализът като качествен аналитичен и прогностичен метод дефинира действието на вътрешните и външните фактори за развитие на съответната територия и възможностите за избор на подходяща стратегия за постигане на целите на развитието. Изискването за съблюдаване на принципа на интегриран подход по отношение на разработването на всички части от ПИРО в пълна степен важи и за аналитичната част на документа и влиза в действие при разработването на SWOT-анализа – отделните елементи на анализа следва да бъдат разгледани в тяхната цялост и взаимодействие. Приложима е общата матрица за този вид анализ, отразяваща взаимодействието на вътрешните фактори (силни и слаби страни), и външните фактори (възможности и заплахи); освен на базата на документално проучване SWOT-анализът задължително трябва да бъде изготвен и въз основа на резултатите от проведени фокус групи и анкетни/теренни проучвания;
* **Описание на взаимовръзките на анализа** с резултатите от проведения хоризонтален социално-икономически анализ на районите на национално ниво, изготвен от „Национален център за териториално развитие“ ЕАД;
* **Други елементи на анализа**, по преценка на Изпълнителя и/или Възложителя.

Основните акценти в анализа следва да бъдат състоянието на околната среда по компоненти, развитието на мрежата от различни категории защитени територии, както и зоните, включени в националната екологична мрежа НАТУРА 2000.Резултатите от всички анализирани показатели могат да бъдат визуализирани с подходящи карти и други графични материали. На тази основа следва да бъдат формирани изводи, които да послужат на SWOT-анализа и обосноваването на конкретни цели, приоритети и мерки в стратегическата част.

В социално- икономическия анализ на територията следва да бъде обърнато внимание на проблемите, които оказват влияние както върху състоянието на околната среда, така и върху социално- икономическото развитие в съответния регион за планиране от ниво 2. Наличието на замърсяващи производства например, може да осигурява заетост за местните хора, но да влошава качеството им на живот.

Анализът на инфраструктурната обезпеченост следва да се фокусира върху водоснабдителната, канализационната, транспортната, електроснабдителната и екологичната инфраструктура в територията. Тук трябва да се обърне внимание на показателите, свързани както със съществуващата екологична инфраструктура (ПСОВ, депа и инсталации за оползотворяване на отпадъци, алтернативни източници на енергия и др.), така и на нуждата от изграждане на такива съоръжения, потенциала и възможностите за развитие нови проекти в съответните сфери (например възобновяема енергия или енергийна ефективност), необходимите инвестиции и др. Внимание следва да бъде обърнато и на мащабни инфраструктурни проекти, които могат да окажат негативно въздействие върху околната среда и качеството на живот в региона.

На тази основа следва да бъдат формирани изводи, които да послужат за SWOT анализа и обосноваването на конкретни цели, приоритети и мерки в стратегическата част. Тъй като SWOT анализът се явява обобщаващият фундамент на плановете за развитие, в него трябва да бъдат отразени съществуващите проблеми (местни и външни за територията), които са свързани с глобални тенденции или екологични проблеми (промени в климата, загуба на биоразнообразие, деградация на почви и пр.

1. ***Цели и приоритети за развитие на общината за периода 2021-2027 г.***

Планът за интегрирано развитие съдържа визия за развитието на община Добричка, стратегически цели, както и приоритети, насочени към потенциала за развитие на територията със съответните мерки към тях.

От особено важно значение е Планът да бъде разработен и прилаган като част от общата система от стратегически документи, установена със законодателните разпоредби и в рамките на националната политика за регионално развитие, като интегрира регионалното и пространственото развитие.

В тази част на документа следва да се определи стратегията за реализацията на плана, която обхваща и проследява взаимовръзката между формулираните визия, определените стратегически цели на развитието и свързаните с тях приоритети за действие, които ще бъдат реализирани посредством изпълнението на програмата за реализация (предвиденият пакет от мерки и дейности, включващ подготовката, финансирането и изпълнението на конкретните проекти).

**Визията** за развитието на община Добричка следва да дава характеристики на специфичния потенциал на общината и насоките за бъдещото ѝ развитие, да отразява пространствените перспективи на територията на общината на основата на икономическите и социалните фактори, като отчита възможностите за преодоляване на различията между градските и селските територии.

**Целите и приоритетите** следва да се определят в съответствие с целите и приоритетите на стратегическите документи за регионално и пространствено развитие на по-високите нива, като се обвързват с постигането на резултати за територията на общината. Целите на плана трябва да **отразяват местните потенциали за развитие** и да се съсредоточават върху **решаването на конкретните проблеми на общината**.

Приоритетите **следва логически да произтичат от изводите на аналитичната част на документа**, като следва да се фокусират върху конкурентните предимства на общината. Всеки от приоритетите е свързан със съответната стратегическа цел и представлява по-краткосрочна и конкретна цел, която води до постигането на по-общата стратегическа цел.

1. ***Описание на комуникационната стратегия, на партньорите и заинтересованите страни и формите за участие в подготовката и изпълнението на ПИРО при спазване на принципите за партньорство и осигуряване на информация и публичност.***

Главната цел при разработване на Плана за интегрирано развитие на община Добричка е да се осигури прилагането на принципа за партньорство и сътрудничество. Необходимо е да се идентифицират заинтересованите и участниците в процеса на формирането и прилагането на местната политика за интегрирано устойчиво развитие. Трябва да се осигури прозрачност и информация относно очакваните резултати и ползите за местната общност като цяло, както и да се мотивира обществеността за активно участие в процеса на подготовката и реализация на плана. Важно е заинтересованите страни да бъдат включени както на етапа на разработване и приемане на плана, така и при реализацията на целите и приоритетите, заложени в него.

Специфичните действия за осигуряване на необходимата информация и публичност включват провеждането на разяснителни кампании, които обхващат:

* **Фокус групи** на етап разработване на плана с включване на всички заинтересовани страни при формиране на приоритетите за бъдещото развитие на общината. *Фокус групите следва да се организират и проведат от Изпълнителя на поръчката, със съдействието на общината;*
* **Обществено обсъждане** за предоставяне на предвижданията на плана, за ролята на гражданите и на бизнеса по отношение определянето на приоритетите за развитие на общината и реализацията им, както и очакваните резултати в икономическата, социалната сфера, в областта на техническата инфраструктура и околната среда; *Общественото обсъждане се организира по инициатива на общината, като Изпълнителят следва да осигури информационното обезпечаване и да вземе участие в обсъждането.*
* Разясняване на конкретните задачи, които стоят пред кмета, общинския съвет, общинската администрация, социалните и икономическите партньори, неправителствените организации и гражданското общество за осигуряване висока ефективност при изпълнението на плана;
* Разясняване на необходимостта и значението на стратегическото планиране на развитието на общината за повишаване ефикасността на публичните разходи и осигуряването на по-голяма добавена стойност от тях, както и за подобряване на стандарта на живот на населението;
* Привличане вниманието на заинтересованите страни и гражданското общество за формиране на позитивно обществено мнение и активна гражданска позиция по отношение участието и подкрепата на ръководството на общината за подготовката и реализация на плана***.***

***4. Определяне на зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за сътрудничество с други общини.***

На база на анализа на силните и слабите страни на територията на община Добричка, както и на потенциалите за развитие, Изпълнителят следва да определи приоритетни зони за въздействие на територията на общината. В тези приоритетни зони следва да бъде основно съсредоточено изпълнението на мерките, предвидени в програмата за реализация на плана.

***„Зона за въздействие“*** е пространствено обособена територия с определена характеристика и състояние на физическата среда, социална и/или етническа структура на населението и характер и структура на основните фондове. Зоните за въздействие се определят на базата на общи (идентични) характеристики на определена територия и/или общи проблеми или потенциали за развитие.

Зона за въздействие е пространствено обособена територия с определена характеристика и състояние на физическата среда, социална и/или етническа структура на населението и характер и структура на основните фондове. Зоните за въздействие се определят на базата на общи (идентични) характеристики на определената територия и/или общи проблеми или потенциали за развитие.

Зоните за въздействие могат да бъдат както части от територията на общината с конкретно функционално предназначение (например зони с преобладаващи административни/публични функции, индустриални или бизнес зони, зони за култура, за отдих и туризъм, зони с преобладаващи жилищни функции, зони за транспортна дейност и т.н.), така и други специфични обособени територии с идентични характеристики или собствен потенциал за развитие (например зони с потенциал за коопериране със съседни общини).

Зоната за въздействие се определя в границите на структурно обособена част от територията на общината, като конкретният й териториален обхват се съобразява и с разполагаемите финансови, времеви, технологически и кадрови ресурси и потенциални партньорства, достатъчни за реализация на идентифицираните за съответната зона интервенции.

В ПИРО могат да бъдат дефинирани неограничен брой зони за въздействие, но от тях следва да бъдат подбрани няколко приоритетни зони, които имат най-голям потенциал да повлияят върху социалното-икономическо развитие на общината. Приоритетните зони следва да бъдат с ограничен брой и така подбрани, че тяхното развитие да може в най-голяма степен да повлияе върху развитието на цялата община. Размерът на конкретната зона не се ограничава като площ, но за по-голяма по размер зона, са необходими по-силни мотиви и доказателства за необходимостта от обхващането на съответната територия, включена в обхвата на зоната.

Подборът на приоритетните зони за въздействие следва да бъде добре обоснован и базиран на реални данни и проучвания за съответната територия, а в плана следва да бъдат ясно описани характеристиките, проблемите и потенциалите за всяка зона, както и аргументите, въз основа на които съответната зона е определена като приоритетна за развитие. С цел засилване на обосновката и аргументация на възприетия подход на приоритизация на зоните за въздействие в плана следва да се изработи подходящ графичен материал (карти, схеми и др.), онагледяващ идентифицираните приоритетни зони на въздействие, включително разположението им в рамките на общата територия на общината.

***5. Програма за реализация на ПИРО и описание на интегрирания подход за развитие.***

Планът за интегрирано развитие на община Добричка представлява стратегически документ относно политиката за постигане на устойчиво интегрирано развитие на общината, докато програмата за неговата реализация има оперативен характер и конкретизира начина, практическите мерки, инвестиционните дейности и проектите за постигане целите на развитието.

С програмата се определя пакетът от мерки и проекти за реализация на целите и приоритетите за развитие на общината през периода до 2027 г., съответните финансови ресурси, административните структури за управление, наблюдение и оценка на проектите, индикаторите за цялостното изпълнение на програмата, а оттук – и на плана за интегрирано развитие, действията за осигуряване на комуникация, информация и публичност при осъществяването на мерките и проектите, включени в програмата.

Програмата за реализация на Плана за интегрирано развитие на община Добричка има за задача на основата на целите и приоритетите за развитие на общината, залегнали в плана, да осигури вътрешната и външната съгласуваност на факторите на развитието и ресурсите за реализация на плана, като оптимизира възможностите за финансиране, институционална подкрепа и техническа помощ за изпълнение на плана. Основните структурни елементи на програмата са мерките и проектните идеи по съответните цели и приоритети на плана. В тях са включени дейности, обединени по териториален, технологичен и времеви признак, с общо финансово управление и предвиден синергичен ефект. Програмата за реализация, както всички останали части на плана, следва да бъде разработена на базата на прилагането на интегриран подход.

Основни компоненти на програмата за реализация, които Изпълнителя следва да включи са:

* *Описание на прилагания интегриран подход и предвидените мерки и дейности за реализация на плана;*
* *Индикативен списък на важни за общината проекти, които ще се разработват и изпълняват в рамките на програмата;*
* *Индикативна финансова таблица;*

***6. Мерки за ограничаване на изменението на климата и мерки за адаптиране към климатичните промени и за намаляване на риска от бедствия.***

Главната цел на действията за прилагане на този принцип е да се осигури прозрачност и да се информират заинтересованите страни и участниците в процеса на формирането и прилагането на местната политика за интегрирано развитие относно очакваните резултати и ползите за местната общност като цяло, както и да се мотивират заинтересованите страни за активно участие в процеса на реализация.

При разработването на Плана за интегрирано развитие на община Добричка за периода 2021-2027 г. следва да се вземе под внимание разработения проект на „Национална стратегия за адаптация към изменението на климата и План за действие“. Рамковият документ цели да очертае стратегическата рамка и приоритетни направления за адаптация към изменението на климата на национално и секторно равнище в периода до 2030 г., да дефинира различни мерки за намаляване на уязвимостта на страната от климатичните промени и за подобряване капацитета за адаптиране на природните, социалните и икономическите системи към неизбежните и проявяващи се с по-силен интензитет въздействия от изменението на климата.

При изготвянето на Плана за интегрирано развитие на община Добричка, Изпълнителят следва да се съобрази и с програмите от мерки в Общия устройствен план (ОУП), Плановете за управление на речните басейни (ПУРБ) и в Плановете за управление на риска от наводнения ПУРН).

 ***7. Необходими действия и индикатори за наблюдение и оценка на ПИРО.***

Системата за наблюдение и оценка на изпълнението на Плана за интегрирано развитие на община Добричка цели осигуряването на ефективно изпълнение на плана , с оглед постигане на целите за интегрирано устойчиво месно развитие и ефикасно разходване на ресурсите за реализация на планираните дейности и проекти.

Предмет на наблюдението и оценката е изпълнението на целите и приоритетите на плана на основата на резултатите от подготовката и изпълнението на мерките и проектите, включени в Програмата за реализация на плана и на база на определените индикатори за наблюдение и оценка. Особено внимание Изпълнителя трябва да се отдели на организацията и методите за изпълнението на плана и на програмата, прилагани от съответните органи и звена.

Индикаторите за наблюдение и оценка на изпълнението на Плана за интегрирано развитие на община Добричка за периода 2021-2027г. трябва да са посочени от Изпълнителя в матрица на индикаторите. За да се осигури необходимата информация за процеса на наблюдение за всеки индикатор следва да са посочени мерните единици, в които ще се измерва, източниците на информация, периодичността на събирането на информация, базовата стойност за отчитане изменението на всеки от индикаторите, както и целевата стойност, която се очаква да бъде достигната до края на периода на действие на плана. При наличие на достатъчно информация и данни на периодична база, Изпълнителят може да определи и междинни стойности на индикаторите по ключови приоритети.

1. ***Предварителна оценка, съгласно условията на чл. 32 от ЗРР***

За разработването на ПИРО, с цел прилагане на система от индикатори за наблюдение и оценка се преценява необходимостта от извършване на предварителна оценка на плана съгласно чл.32 от ЗРР. В този случай предварителната оценка е неразделна част от съдържанието на ПИРО.

Тя се осъществява успоредно с разработването на ПИРО и съдържа оценка за социално-икономическото въздействие на плана върху развитие на общината и евентуално екологична оценка по реда на Закона за опазване на околната среда. Екологичната оценка оценява доколко стратегията за развитие на общината, определена с плана, съответства на стратегията за опазване на околната среда и на критериите за ефективност на политиката за опазване на околната среда. Успоредно с работата по разработване на ПИРО кметът на общината уведомява МОСВ/съответната РИОСВ за разработването му и ако това бъде изискано, възлага извършване на екологична оценка (ЕО) и оценка за съвместимост (ОС). Средствата за финансирането както на оценката за социално-икономическото въздействие на плана, така и на екологичната оценка, се осигуряват заедно с тези за изработване на плана. Изготвянето им се извършва от независими експерти, при спазване на изискванията на ЗОП, ЗООС и ЗБР. Това не отменя задължението за инвестиционните проекти за проектните идеи и проектите, включени в ПИРО, да се извършват законово установените екологични оценки, респ. ОВОС, за всеки проект поотделно.

**Компонентите на Плана следва да имат логическа последователност и взаимна обвързаност, т.е. аналитичната част на документа да бъде основа за формулиране на стратегическата му част, а дефинираните подходи и механизми за управление, наблюдение и оценка да осигуряват практическото изпълнение и постигането на целите и приоритетите.**

**VIII. Очаквани резултати**

**Краен продукт:** „План за интегрирано развитие на община Добричка за периода 2021-2027 г.“ следва да съдържа и да съблюдава изискванията на Закона за регионално развитие и Правилника за неговото прилагане. Необходимо е съдържанието на Плана за интегрирано развитие на община Добричка да е в съответствие с тематичните раздели на Методическите указания за разработване и прилагане на Планове за интегрирано развитие на община (ПИРО) за периода 2021-2027 г. на Министерството на регионалното развитие и благоустройството, София, март 2020 г.

Крайният продукт „План за интегрирано развитие на община Добричка за периода 2021-2027 г.“ се предава на Възложителя , както следва:

* На хартиен носител – под формата на разпечатка (формат А4) 1 оригинал и 2 копия;
* Електронната версия на текстовите документи, в MS Word и PDF формат; инженерни разработки и графични материали – в dwg или еквивалентен и PDF формат, таблици и матрици – в MS Excel формат – представят се 3 бр. CD/DVD, които включват пълния текст на проекта на Плана за интегрирано развитие на община Добричка 2021-2027 г. и приложенията към него.

**IX. Изисквания за представяне на крайния продукт**

* Основният текст на Плана за интегрирано развитие на община Добричка следва да бъде на български език във формат Word, шрифт – Times New Roman, големина 12, разстояние между редовете – 1,5;
* Планът следва да съдържа: заглавна страница, съдържание, списък на използваните съкращения, списък на таблиците, графиките, схемите;
* Номерирането на таблиците, графиките, схемите и картите следва да е обвързано с раздела на основния текст, към който се отнася;
* Под таблиците, графиките, схемите и картите да се посочва източникът на информация и година , за която се отнасят;
* Карти, таблици, схеми, графики и други графични материали се представят в подходящ за ползване формат;

**Всички документи следва да бъдат в съответствие с методическите указания за разработване и прилагане на План за интегрирано развитие на общината (ПИРО) за периода 2021-2027г. на МРРБ, София, март 2020 г.**